CELEX: 52015PC0232
Language: da
Date: 2015-06-02
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen (ansøgning fra Finland - EGF/2015/001 FI/Broadcom)

EUROPA-KOMMISSIONEN
            Bruxelles, den 2.6.2015
            COM(2015) 232 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen (ansøgning fra Finland - EGF/2015/001 FI/Broadcom)
            
               
         
         
            
               BEGRUNDELSE
            
            
               BAGGRUND FOR FORSLAGET
            
            
               1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
               2.Den 30. januar 2015 indgav Finland ansøgning EGF/2015/001 FI/Broadcom om økonomisk EGF-støtte som følge af afskedigelser
                  2
                i Broadcom Communications Finland og hos to leverandører eller producenter i efterfølgende produktionsled i Finland.
            
            
               3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.
            
            
               RESUMÉ AF ANSØGNINGEN
            
            
                     
                        EGF-ansøgning
                     
                  
                  
                     
                        EGF/2015/001 FI/Broadcom
                     
                  
               
                     
                        Medlemsstat
                     
                  
                  
                     
                        Finland
                     
                  
               
                     
                        Berørt(e) region(er) (på NUTS 2-niveau)
                     
                  
                  
                     
                        Alle regioner i Finland undtagen Åland
                     
                  
               
                     
                        Dato for indgivelse af ansøgningen
                     
                  
                  
                     
                        30. januar 2015
                     
                  
               
                     
                        Dato for kvittering for modtagelse af ansøgningen
                     
                  
                  
                     
                        13. februar 2015
                     
                  
               
                     
                        Dato for anmodning om yderligere oplysninger
                     
                  
                  
                     
                        13. februar 2015
                     
                  
               
                     
                        Frist for indsendelse af yderligere oplysninger
                     
                  
                  
                     
                        27. marts 2015
                     
                  
               
                     
                        Frist for afslutningen af vurderingen
                     
                  
                  
                     
                        19. juni 2015
                     
                  
               
                     
                        Interventionskriterium
                     
                  
                  
                     
                        EGF-forordningens artikel 4, stk. 1, litra a)
                     
                  
               
                     
                        Hovedvirksomhed
                     
                  
                  
                     
                        Broadcom Communications Finland
                     
                  
               
                     
                        Økonomisk(e) aktivitetssektor(er)
                     
                     
                        (NACE rev. 2 hovedgruppe)
                           3
                        
                     
                  
                  
                     
                        Hovedgruppe 46 ("Engroshandel undtagen med motorkøretøjer og motorcykler") 
                     
                  
               
                     
                        Antal dattervirksomheder, leverandører og producenter i efterfølgende produktionsled
                     
                  
                  
                     
                        2
                     
                  
               
                     
                        Referenceperiode (fire måneder):
                     
                  
                  
                     
                        11. august 2014 - 11. december 2014
                     
                  
               
                     
                        Antal afskedigelser (a)
                     
                  
                  
                     
                        568
                     
                  
               
                     
                        Antal afskedigelser før og efter referenceperioden (b)
                     
                  
                  
                     
                        0
                     
                  
               
                     
                        Samlet antal afskedigelser (a + b)
                     
                  
                  
                     
                        568
                     
                  
               
                     
                        Det samlede antal støtteberettigede modtagere, der er tiltænkt støtte
                     
                  
                  
                     
                        568
                     
                  
               
                     
                        Det samlede antal modtagere, der er tiltænkt støtte
                     
                  
                  
                     
                        500
                     
                  
               
                     
                        Antal unge, der er tiltænkt støtte, og som ikke er i beskæftigelse eller under uddannelse
                     
                  
                  
                     
                        0
                     
                  
               
                     
                        Budget til de individualiserede tilbud (EUR)
                     
                  
                  
                     
                        2 172 000
                     
                  
               
                     
                        EGF-implementeringsbudget
                           4
                         (EUR)
                     
                  
                  
                     
                        103 000
                     
                  
               
                     
                        Samlet budget (EUR)
                     
                  
                  
                     
                        2 275 000
                     
                  
               
                     
                        EGF-støtte (60 %) i EUR
                     
                  
                  
                     
                        1 365 000
                     
                  
               
               VURDERING AF ANSØGNINGEN
            
            
               Procedure
            
            
               4.De finske myndigheder indgav ansøgning EGF/2015/001 FI/Broadcom den 30. januar 2015, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede den 13. februar 2015 modtagelsen af ansøgningen inden for to uger fra datoen for indgivelsen af ansøgningen og anmodede de finske myndigheder samme dato om supplerende oplysninger. Der blev indsendt supplerende oplysninger inden for seks uger efter anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 19. juni 2015.
            
            
               Ansøgningens støtteberettigelse
            
            
               Berørte virksomheder og støttemodtagere
            
            
               5.Ansøgningen vedrører 568 arbejdstagere, som er blevet afskediget af Broadcom Communications Finland og af to leverandører eller producenter i efterfølgende produktionsled. Hovedvirksomheden var aktiv i den økonomiske sektor, som er klassificeret under hovedgruppe 46 "Engroshandel undtagen med motorkøretøjer og motorcykler" i NACE rev. 2. De afskedigelser, som virksomhederne har foretaget, findes i alle NUTS
                  5
                2-regioner i Finland (undtagen Åland), og den hårdest ramte region er Norra Österbotten (FI1A).
            
            
                     
                        Virksomheder og antal afskedigelser i referenceperioden
                     
                  
               
                     
                        Broadcom Communications Finland
                     
                  
                  
                     
                        563
                     
                  
               
                     
                        Nice-Business Solutions Finland
                     
                  
                  
                     
                        4
                     
                  
               
                     
                        Infocare
                     
                  
                  
                     
                        1
                     
                  
               
                     
                        Virksomheder i alt: 3
                     
                  
                  
                     
                        Antal afskedigelser i alt: 
                     
                  
                  
                     
                        568
                     
                  
               
               Interventionskriterier
            
            
               6.De finske myndigheder indgav ansøgningen med henvisning til interventionskriterierne i EGF-forordningens artikel 4, stk. 1, litra a), som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører eller producenter i efterfølgende produktionsled, og/eller selvstændige, hvis aktivitet er ophørt.
            
            
               7.Referenceperioden på fire måneder for ansøgningen løber fra den 11. august 2014 til den 11. december 2014.
            
            
               8.Afskedigelserne i referenceperioden fordeler sig som følger:
            
            
               –563 arbejdstagere, som er blevet afskediget af Broadcom Communications Finland
            
         
         
            
               –5 afskedigelser hos to af Broadcoms leverandører eller producenter i efterfølgende produktionsled.
            
            
               Beregning af afskedigelser og aktivitetsophør
            
            
               9.Afskedigelserne i referenceperioden fordeler sig som følger:
            
            
               –563 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt
            
            
               –5 fra den dato, hvor ansættelseskontrakten faktisk opsiges eller udløber.
            
            
               Støtteberettigede modtagere
            
            
               10.Det samlede antal støtteberettigede modtagere er således på 568. 
            
            
               Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen
            
            
               11.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Finland, at det i 2005 blev anslået, at chipset-udviklingen (det område, hvor Broadcom Communications Finland var aktiv) skabte beskæftigelse til ca. 5 000 personer i Europa. Mens antallet af produktudviklingspersonale i erhvervsgrenen steg samlet set (især i Asien og i USA), faldt det kraftigt i Europa, hvor der i 2014 kun var nogle få hundrede personer tilbage.
            
            
               12.Udvikling og salg af chipset til mobiltelefoner er fordelt på et begrænset antal virksomheder, hvoraf Qualcomm (USA) er langt den største (med en markedsandel på ca. 66 % i første kvartal af 2014 ifølge Strategy Analytics
                  6
               ). De næststørste virksomheder er MediaTek i Taiwan, Spreadtrum i Kina og Marvell og Intel i USA.
            
            
               13.Afskedigelserne hos Broadcom hænger sammen med den udvikling, som påvirker hele den finske elektronikindustri, og som kulminerede i Nokias meddelelse om masseafskedigelser i 2011. I 2012 afskedigede Nokia først 1 000 medarbejdere i sit anlæg i Salo (EGF/2012/006 FI/Nokia Salo), efterfulgt af yderligere 3 700 ved udgangen af 2012 og foråret 2013 (EGF/2013/001 FI/Nokia). Et omfattende produktudviklingsprogram blev afsluttet, og et betydeligt antal job blev skåret væk.
            
            
               14.I begyndelsen af 00'erne var der en konstant personalemæssig udvikling i den finske elektronikindustri og hos oversøiske dattervirksomheder, men fra 2007 var der en markant ændring, og tallene i udlandet steg, mens tallene i Finland begyndte at falde støt.
            
            
               15.I løbet af 00’erne steg antallet af ansatte i finske dattervirksomheder på alle kontinenter, og fra 2004 viste Asien sig klart som den største arbejdsgiver inden for elektronikindustrien. I Europa steg antallet af ansatte fortsat indtil 2008, hvorefter det begyndte at falde.
            
            
               
                  
            
            
               16.Til dato har NACE rev. 2 hovedgruppe 46 (Engroshandel undtagen med motorkøretøjer og motorcykler) været genstand for to EGF-ansøgninger (den anden er EGF/2010/012 NL/Noord Holland ICT), som begge vedrører IKT og er baseret på handelsrelateret globalisering.
            
            
               Begivenheder, der gav anledning til afskedigelserne og til aktivitetsophør 
            
            
               17.De begivenheder, der gav anledning til afskedigelserne i Broadcom, er afgørelsen om at afvikle virksomhedens forretning med "baseband" til mobiltelefoner, en afgørelse, som berørte 3 000 mennesker på verdensplan, hvoraf 600 er i Finland. Broadcom lukker alle sine aktiviteter i Finland; udviklingen af mobile chipsæt flyttes af Broadcom og forventes at fortsætte i USA og Asien.
            
            
               18.I 2005 var der fire store producenter af chipset til mobiltelefoner i Europa. Nokia og Philips udviklede deres egne chipsæt, Ericsson Mobile Platforms (EMP) udviklede dem først og fremmest til Sony-Ericsson, og Infineon fremstillede dem kommercielt til telefonfabrikanter. Nokia havde udviklet chipset til sine egne telefoner siden 1980'erne. Virksomheden udførte det meste af sin egen udvikling, mens den egentlige produktion af chipset hovedsageligt fandt sted på produktionsanlæggene for Texas Instruments (TI) og STMicroelectronics (STM). Nokia besluttede i 2007 at opgive den interne chipsetudvikling og solgte sine udviklingsenheder til STMicroelectronics.
            
            
               19.På dette stadium havde Nokia stadig udviklingen af trådløse modemmer i eget regi og gav chipsetproducenterne tilladelse til at anvende resultaterne, herunder STM. Nokia opgav modemudviklingen i 2010, hvor den solgte disse aktiviteter til det japanske Renesas Mobil Corporation (RMC), som er en dattervirksomhed af Renesas Electronics (REC). I forbindelse med denne aftale overgik ca. 1 100 produktdesignere fra Nokia til en ny arbejdsgiver.
            
            
               20.På grund af REC's omfattende langsigtede tab blev der truffet en beslutning i 2013 om at afvikle RMC. I efteråret 2013 solgte REC LTE-segmentet
                  7
                inden for sin modemaktivitet til Broadcom (BCM), og ca. 800 personer, der tidligere havde været ansat hos Renesas, arbejdede nu for Broadcom. Efter ganske få måneder var det Broadcoms tur til at meddele, at hele forretningen med "baseband" til mobiltelefoner skulle afvikles. På dette tidspunkt kunne der ikke længere findes nye købere.
            
         
         
            
               Afskedigelsernes forventede virkning på økonomien på lokalt, regionalt og nationalt plan og på beskæftigelsen
            
            
               21.Afskedigelserne har en betydelig negativ indvirkning på den regionale økonomi, navnlig i Norra Österbotten (som er en del af NUTS 2-regionen FI1A), hvor 424 af de 568 afskedigelser fandt sted. I denne region er arbejdsløsheden konstant et par procentpoint højere end det nationale gennemsnit. I august 2014 var ledigheden i Norra Österbotten på 14,1 %, mens den på landsplan var på 12,2 %, og i den hårdest ramte by, Uleåborg (Oulu), udgjorde den 16,1 %.
            
            
               22.Der er i øjeblikket ca. 1 250 aktivitetsenheder i IKT-sektoren i Norra Österbotten, og de fleste af disse findes i Uleåborg. Sektoren har i årevis kæmpet med virkningerne af den internationale økonomiske afmatning, men den er især blevet ramt af en betydelig intern strukturel ændring, hvor store toneangivende virksomheder har gennemgået deres strategier, flyttet deres aktiviteter til andre markedsområder og rationaliseret deres produktion som en reaktion på en hårdere konkurrence. IKT-sektoren har i årevis været et bærende element i økonomien i Uleåborg len. Informationssektorens relative andel af alle arbejdspladserne i lenet er på ca. 12 %, hvilket i Finland kun kan sammenlignes med hovedstadsområdet Helsingfors.
            
            
               23.De vanskeligheder, som sektoren står over for, og de nye virksomhedspolitikker har ført til mange afskedigelser i den private sektor. Mens virksomhederne i IKT-sektoren beskæftigede næsten 13 000 personer i regionen i 2008, er dette tal faldet til ca. 10 500 i 2012. Siden da har der været yderligere afskedigelser, og det nuværende skøn er på under 10 000. Virksomhederne bevæger sig fra forarbejdningsindustri til indholdsproduktion og fra at være et stort globalt foretagende til mindre driftsenheder. I tilgift til virksomhederne er den offentlige sektor også en vigtig arbejdsgiver for IKT-eksperter. På grund af den offentlige sektors omkostningsbesparende mål byder den ikke længere på så mange job som før, og denne tendens vil fortsætte i fremtiden.
            
            
               24.Et særligt træk ved Uleåborg len er, at ca. to ud af tre arbejdsløse er fagfolk med et højt uddannelsesniveau og en solid erhvervserfaring. Uleåborg len har i en længere periode været et knudepunkt for en betydelig forskning og produktudvikling inden for IKT-sektoren, som har beskæftiget specialister på forskellige områder inden for ingeniørvæsen og databehandling.
            
            
               25.Aldersstrukturen i IKT-sektoren er ung. Halvdelen af de nuværende ledige jobsøgende er under 40 år. Ældre arbejdstagere har især vanskeligt ved at finde nye job, og langtidsledigheden er stigende. Af de arbejdsløse, der har en IKT-baggrund i Norra Österbotten, har ca. halvdelen (450 arbejdsløse) været arbejdsløse i over et år; næsten 300 af disse arbejdsløse jobsøgende har et højt uddannelsesniveau.
            
            
               26.Afskedigelserne hos Broadcom får arbejdsløshedstallene i Uleåborg til at stige betydeligt. Afskedigelserne vil især øge antallet af arbejdsløse senioreksperter. Der udvikles aktivt nye vækstsektorer i Uleåborg len, og det skal sikres, at de arbejdsløse IKT-eksperter inddrages. Mange har en solid erfaring inden for design og produktudvikling, som kan anvendes i fremtiden, enten i IKT eller i sektorer, der anvender IKT.
            
            
               Støttemodtagere og de foreslåede foranstaltninger
            
            
               Støttemodtagere
            
            
               27.Det anslåede antal afskedigede arbejdstagere, der forventes at deltage i foranstaltningerne, er på 500. Fordelingen af disse arbejdstagere på køn, nationalitet og aldersgruppe er som følger:
            
            
                     
                        Kategori
                     
                  
                  
                     
                        Antal 
                           Støttemodtagere
                     
                  
               
                     
                        Køn:
                     
                  
                  
                     
                        Mænd:
                     
                  
                  
                     
                        442
                     
                  
                  
                     
                        (88,4 %)
                     
                  
               
                     
                  
                  
                     
                        Kvinder:
                     
                  
                  
                     
                        58
                     
                  
                  
                     
                        (11,6 %)
                     
                  
               
                     
                        Statsborgerskab:
                     
                  
                  
                     
                        EU-borgere:
                     
                  
                  
                     
                        487
                     
                  
                  
                     
                        (97,4 %)
                     
                  
               
                     
                  
                  
                     
                        Ikke-EU-borgere:
                     
                  
                  
                     
                        13
                     
                  
                  
                     
                        (2,6 %)
                     
                  
               
                     
                        Aldersgruppe:
                     
                  
                  
                     
                        15-24-årige:
                     
                  
                  
                     
                        1
                     
                  
                  
                     
                        (0,2 %)
                     
                  
               
                     
                  
                  
                     
                        25-29-årige:
                     
                  
                  
                     
                        19
                     
                  
                  
                     
                        (3,8 %)
                     
                  
               
                     
                  
                  
                     
                        30-54-årige:
                     
                  
                  
                     
                        470
                     
                  
                  
                     
                        (94,0 %)
                     
                  
               
                     
                  
                  
                     
                        55-64-årige:
                     
                  
                  
                     
                        10
                     
                  
                  
                     
                        (2,0 %)
                     
                  
               
                     
                  
                  
                     
                        Over 64 år:
                     
                  
                  
                     
                        0
                     
                  
                  
                     
                        (0,0 %)
                     
                  
               
               28.Det samlede anslåede antal støttemodtagere, som forventes at deltage i foranstaltningerne, er derfor på 500.
            
            
               De foreslåede foranstaltningers støtteberettigelse
            
            
               29.Finland planlægger tre typer foranstaltninger for de afskedigede arbejdstagere, der er omfattet af denne ansøgning, nemlig i) hjælp til arbejdstagerne med at skifte til et nyt job, (ii) hjælp til at starte egen virksomhed og iii) udbud af faglig uddannelse eller almen uddannelse. Alle nedenstående foranstaltninger udgør en samordnet pakke af individualiserede tilbud, der har til formål at hjælpe arbejdstagerne med at vende tilbage til beskæftigelse:
            
            
               30.Vejledning og andre forberedende foranstaltninger: De ledige arbejdstagere kan få hjælp til jobsøgningsteknikker gennem rådgivning og vejledning, besøg på jobmesser, hjælp til udfærdigelse af ansøgninger og CV'er. Denne foranstaltning tilbydes grupper af forskellig størrelse. Afhængigt af gruppen vil uddannelsen blive udbudt i en periode på mellem 5 og 20 dage. Der udbydes også detaljeret erhvervsvejledning til grupper med fokus på samspil og arbejdspraksis. Denne vejledning kan vare op til 40 dage. Enkeltpersoner eller grupper kan få tilbudt jobvejledere, som kan fungere som sparringspartnere i forbindelse med jobsøgning og som vejledere for både arbejdsgivere og arbejdstagere i den første periode af et nyt job. Der kan gives op til 50 timers vejledning pr. jobsøgende pr. år.
            
            
               31.Arbejdstagerne kan også drage nytte af en række ekspertvurderinger. Disse kan f.eks. vurdere den enkeltes arbejdsevne, herunder sundhedsrelaterede aspekter, kompetence og faglige kvalifikationer eller iværksætterfærdigheder og arbejdstagerens potentiale.
            
            
               32.Beskæftigelse og erhvervsrelaterede tjenester hos et kontaktsted: De afskedigede arbejdstagere tildeles individuelt udpegede kontaktsteder, som tager sig af dem i gennemførelsesfasen. Kontaktstederne har til formål at rådgive de berørte arbejdstagere fra starten ved at yde en langt mere personlig og indgående service til disse, end den offentlige arbejdsformidling normalt kan levere. Hvis målgruppen ikke kan finde nye job inden for en rimelig tidsfrist, udpeges der en mentor, der har kendskab til IKT-sektoren. Mentoren kan hjælpe arbejdstagerne enten med specifikke jobsøgningsteknikker eller vil vejlede dem med hensyn til at etablere deres egen virksomhed.
            
            
               33.Efter- og videreuddannelse og omskoling: Formålet med uddannelsesforanstaltningerne er at opnå en grundlæggende eller erhvervsfaglig kvalifikation inden for en erhvervsgren med en høj beskæftigelsesfrekvens, eller en videreuddannelse eller en videregående uddannelse gennem styrkelse af de eksisterende kompetencer eller at opnå en vejledende/forberedende arbejdsmarkedsuddannelse for personer uden karriereplanlægning for fremtiden. Den faglige uddannelse skræddersyes til målgruppen, og kurserne kan indeholde f.eks. udvidelse af kompetencer inden for IKT-sektoren, projekt- og kvalitetsforvaltning og økonomisk forvaltning og udvikling af virksomhedsfærdigheder. En omfattende uddannelse inden for virksomhedsudvikling (den såkaldte Keko-uddannelse) kan give en person kompetencer til at lede et bestemt virksomhedsudviklingsprojekt.
            
            
               34.Et finansielt incitament (løntilskud) kan udbetales af tjenesteydelsesleverandørerne som en del af lønnen for hvert ansættelsesforhold, der etableres for en arbejdstager, der er tiltænkt støtte. Fra 2015 vil løntilskuddet være på 30-50 % af de relevante lønudgifter, afhængigt af hvor længe den person, der ansættes via tilskuddet, har været arbejdsløs. Varigheden af den subsidierede periode vil blive fastlagt på grundlag af den pågældendes individuelle behov (f.eks. kompetence med hensyn til det nye job).
            
            
               35.Fremme af iværksættelse og tjenesteydelser for nye iværksættere: Tiltag i forbindelse med fremme af iværksættelse gennemføres som en såkaldt "virksomhedsvæksthusuddannelse" og arbejdsmarkedsrelateret iværksætteruddannelse. Desuden tilbydes nye iværksættere rådgivning, høring og støtte. Oprettelsen af nye virksomheder støttes gennem det subregionale tjenesteydelsesnetværk for virksomheder og gennem "business customership planning", der udbydes af MEE Corporation. Konceptet bag virksomhedsvæksthuset vil blive anvendt til at gennemføre en diversificeret arbejdsmarkedsuddannelse med teamwork-øvelser under vejledning af en uddannelsesorganisation.
            
         
         
            
               36.Tilskud til iværksættelse: Tilskuddet til iværksættelse sikrer en indtægt til en ny iværksætter i den tid, der skønnes påkrævet for at iværksætte og etablere en virksomhed på heltidsbasis i maksimalt 18 måneder. Tilskuddet til iværksættelse består af to dele, grundydelsen og et tillæg. I 2014 var grundydelsen på 32,66 EUR pr. dag. Tillægget kan maksimalt være på 60 % af grundydelsen. Det gennemsnitlige tilskud til iværksættelse anslås til 6 000 EUR, men beløbet for hver enkelt støttemodtager fastsættes fra sag til sag.
            
            
               37.Tilskud til omkostninger ved rejse, ophold og flytning: Arbejdssøgende kan få tilskud til omkostninger ved rejse og ophold, der skyldes jobsøgning, eller rejse- og opholdsudgifter som følge af deltagelse i uddannelse, der skal fremme beskæftigelsen, og godtgørelse af flytteudgifter, hvis den arbejdssøgende har accepteret et arbejde uden for det område, hvor denne normalt pendler. Ved hjælp af disse tilskud tilskyndes støttemodtagerne til at søge arbejde over et større geografisk område.
            
            
               38.Undersøgelser og besøg hos virksomhederne: Formålet med projektet er at opbygge en større viden om IKT-sektoren ved at udarbejde regionale fremsynsoplysninger for IKT-sektoren gennem virksomhedsundersøgelser og -besøg. Det vil blive anvendt til at planlægge skræddersyede tjenester til målgruppen og til at forbedre færdigheder inden for salgsservice for at støtte en beskæftigelse af målgruppen. IKT-sektorens fremsynsoplysninger vil også tjene som vejledning til jobsøgende, som overvejer at starte en virksomhed. Disse aktiviteter er en fortsættelse af det arbejde, der er udført i en tidligere EGF-sag (EGF/2013/001 FI/Nokia), hvor der blev samlet rapporter og statistikker baseret på telefoninterview med virksomhederne.
            
            
               39.De foreslåede aktioner, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.
            
            
               40.De finske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger.
            
            
               Budgetoverslag
            
            
               41.De anslåede samlede omkostninger er på 2 275 000 EUR og omfatter udgifterne til de individualiserede tilbud på 2 172 000 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 103 000 EUR.
            
            
               42.Der anmodes om økonomisk EGF-støtte på i alt 1 365 000 EUR (60 % af de samlede omkostninger).
            
            
               
            
                     
                        Foranstaltninger
                     
                  
                  
                     
                        Forventet antal deltagere
                     
                  
                  
                     
                        Anslåede omkostninger pr. deltager
                        (i EUR)
                     
                  
                  
                     
                        Samlede anslåede omkostninger
                     
                     
                        (i EUR) 
                     
                  
               
                     
                        Individualiserede tilbud (foranstaltninger i henhold til EGF-forordningens artikel 7, stk. 1, litra a) og c)
                     
                  
               
                     
                        Vejledning og andre forberedende foranstaltninger
                     
                  
                  
                     
                        222
                     
                  
                  
                     
                        400
                     
                  
                  
                     
                        88 800
                     
                  
               
                     
                        Beskæftigelse og erhvervsrelaterede tjenester hos et kontaktsted
                     
                  
                  
                     
                        500
                     
                  
                  
                     
                        600
                     
                  
                  
                     
                        300 000
                     
                  
               
                     
                        Efter- og videreuddannelse og omskoling
                     
                  
                  
                     
                        145
                     
                  
                  
                     
                        5 000
                     
                  
                  
                     
                        725 000
                     
                  
               
                     
                        Fremme af iværksættelse og tjenesteydelser for nye iværksættere
                     
                  
                  
                     
                        13
                     
                  
                  
                     
                        5 000
                     
                  
                  
                     
                        65 000
                     
                  
               
                     
                        Tilskud til iværksættelse 
                     
                  
                  
                     
                        19
                     
                  
                  
                     
                        6 000
                     
                  
                  
                     
                        114 000
                     
                  
               
                     
                        Undersøgelser og besøg hos virksomhederne
                     
                  
                  
                     
                        424
                     
                  
                  
                     
                        1 179
                           8
                        
                     
                  
                  
                     
                        500 000
                     
                  
               
                     
                        Subtotal (a):
                     
                     
                        Procentdel af pakken af individualiserede tilbud
                     
                  
                  
                     
                        –
                     
                  
                  
                     
                        1 792 800
                     
                  
               
                     
                  
                  
                     
                  
                  
                     
                        (82,54 %)
                     
                  
               
                     
                        Tilskud og incitamenter (foranstaltninger i henhold til EGF-forordningens artikel 7, stk. 1, litra b):
                     
                  
               
                     
                        Løntilskud 
                     
                  
                  
                     
                        62
                     
                  
                  
                     
                        6 000
                     
                  
                  
                     
                        372 000
                     
                  
               
                     
                        Tilskud til omkostninger ved rejse, ophold og flytning
                     
                  
                  
                     
                        48
                     
                  
                  
                     
                        150
                     
                  
                  
                     
                        7 200
                     
                  
               
                     
                        Subtotal (b):
                     
                     
                        Procentdel af pakken af individualiserede tilbud
                     
                  
                  
                     
                        –
                     
                  
                  
                     
                        379 200
                     
                  
               
                     
                  
                  
                     
                  
                  
                     
                        (17,46 %)
                     
                  
               
                     
                        Foranstaltninger i henhold til EGF-forordningens artikel 7, stk. 4
                     
                  
               
                     
                        1. Forberedelse
                     
                  
                  
                     
                        –
                     
                  
                  
                     
                        8 000
                     
                  
               
                     
                        2. Forvaltning
                     
                  
                  
                     
                        –
                     
                  
                  
                     
                        70 000
                     
                  
               
                     
                        3. Oplysning og offentlig omtale
                     
                  
                  
                     
                        –
                     
                  
                  
                     
                        20 000
                     
                  
               
                     
                        4. Kontrol og rapportering
                     
                  
                  
                     
                        –
                     
                  
                  
                     
                        5 000
                     
                  
               
                     
                        Subtotal (c):
                     
                     
                        Procentdel af de samlede omkostninger:
                     
                  
                  
                     
                        –
                     
                  
                  
                     
                        103 000
                     
                  
               
                     
                  
                  
                     
                  
                  
                     
                        (4,53 %)
                     
                  
               
                     
                        Samlede omkostninger (a + b + c):
                     
                  
                  
                     
                        –
                     
                  
                  
                     
                        2 275 000
                     
                  
               
                     
                        EGF-støtte (60 % af de samlede omkostninger)
                     
                  
                  
                     
                        –
                     
                  
                  
                     
                        1 365 000
                     
                  
               
               43.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De finske myndigheder har bekræftet, at disse foranstaltninger er betinget af, at de modtagere, der er tiltænkt støtte, deltager aktivt i jobsøgnings- eller uddannelsesaktiviteterne.
            
            
               44.De finske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.
            
            
               Periode for udgifternes støtteberettigelse
            
            
               45.De finske myndigheder begyndte den 11. august 2014 at yde individualiserede tilbud til de modtagere, der var tiltænkt støtte. Udgifterne til de foranstaltninger, der er omhandlet i punkt 29-39, skal derfor være støtteberettigede til økonomisk EGF-støtte fra den 11. august 2014 til den 30. januar 2017 med undtagelse af videregående uddannelse, såfremt den udbydes, der vil være støtteberettiget fra den 11. august 2014 til den 30. juli 2017.
            
            
               46.De finske myndigheder påtog sig den administrative udgift, der skal gennemføre EGF, den 11. august 2014. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra den 11. august 2014 til den 30. juli 2017.
            
            
               Komplementaritet med de foranstaltninger, der finansieres af nationale midler eller af EU-midler
            
            
               47.Kilderne til den nationale forfinansiering eller medfinansiering vil hovedsageligt være budgettet for den offentlige arbejdsformidling i den administrative afdeling af ministeriet for beskæftigelse og økonomi. Nogle tjenester vil blive finansieret af midler fra driftsudgifterne for centrene for økonomisk udvikling, transport og miljø (ELY-centrene) og kontorerne for beskæftigelse og økonomisk udvikling. Den tekniske støtte vil blive finansieret af midler fra driftsudgifterne for ministeriet for beskæftigelse og økonomi og centrene for økonomisk udvikling, transport og miljø. De finske myndigheder vil gøre en indsats for at yde national forfinansiering til alle foranstaltninger og opgaver, hvilket giver mulighed for, at aktiviteter, der får EGF-støtte, igangsættes så hurtigt og effektivt som muligt.
            
            
               48.Finland er i færd med at udarbejde en EGF-ansøgning i forbindelse med efterfølgende afskedigelser hos Microsoft. I lighed med afskedigelserne hos Broadcom var de personer, der blev afskediget af Microsoft, tidligere ansat af Nokia og ansat samme steder: Uleåborg og Tammerfors (Tampere), Salo og hovedstadsområdet Helsingfors. Der vil blive gjort en indsats for at udnytte synergien mellem disse to projekter.
            
            
               49.EGF-projektet vedrørende Broadcom vil også betyde samarbejde med det nationale EURES-udviklingsprojekt "arbejdskraftmobilitet i Europa 2014-2020". Dette projekt vil blive lanceret i begyndelsen af 2015 ved hjælp af ESF-finansieringsmidler, og det vil blive koordineret af centret for økonomisk udvikling, transport og miljø, ELY-centret for Norra Karelen.
            
            
               50.En national pakke af foranstaltninger med overskriften "modeller til brug for den ansættende og afskedigende virksomhed" er under udarbejdelse i den nye ESF-programmeringsperiode. Formålet med disse foranstaltninger er at supplere og udvikle aktiviteter i forbindelse med nationale strukturændringer og sikkerhedsspørgsmål i en tid under forandring. Formålet med dette er at skabe en fælles produktudvikling, indkredse god og dårlig praksis, forbedre kommunikationen og forankre projektets gode resultater.
            
         
         
            
               51.De finske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.
            
            
               Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder
            
            
               52.De finske myndigheder har tilkendegivet, at den samordnede pakke af individualiserede tilbud er blevet udarbejdet i samråd med repræsentanterne for støttemodtagerne og arbejdsmarkedets parter. Der fandt en drøftelse sted den 1. oktober 2014 med det formål at planlægge de foranstaltninger, der skal medtages i regionale EGF-projekter. Repræsentanterne for både støttemodtagerne og den afskedigende virksomhed deltog sammen med mange andre berørte parter. Arrangementet resulterede i forslag til EGF-projekter i Uleåborgs len, som er blevet behandlet i ansøgningen.
            
            
               53.Ministeriet for beskæftigelse og økonomi har indkaldt en bred gruppe af berørte parter, som beskæftiger sig med afskedigelserne hos Broadcom, og som deltog i forberedelsen af EGF-ansøgningen. Denne arbejdsgruppe omfatter repræsentanter for de relevante centre for økonomisk udvikling, transport og miljø (ELY-centrene), som er ansvarlige for centralregeringens regionale gennemførelses- og udviklingsopgaver samt arbejdsmarkedets parter, Broadcom-repræsentanter og andre berørte parter.
            
            
               54.Kundeservicecentret for beskæftigelse og økonomisk udvikling, og centrene for økonomisk udvikling, transport og miljø samarbejder med andre berørte parter. Dette samarbejde har til formål at støtte gennemførelsen, planlægningen og udviklingen af de offentlige beskæftigelsesmæssige og erhvervsrelaterede tjenester. Med henblik herpå samarbejder et beskæftigelsesmæssigt og erhvervsrelateret rådgivende råd (TY Advisory Council) med kontoret for beskæftigelse og økonomisk udvikling.
            
            
               Forvaltnings- og kontrolsystemer
            
            
               55.Ansøgningen indeholder en detaljeret beskrivelse af forvaltnings- og kontrolsystemerne og fastlægger de involverede organers ansvarsområder. Finland har meddelt Kommissionen, at den økonomiske støtte vil blive forvaltet af ministeriet for beskæftigelse og økonomi, som også forvalter ESF-midlerne. Det samme ministerium vil også optræde som attesterende myndighed. Der er en skarp adskillelse af funktioner og rapporteringer mellem de afdelinger, der er ansvarlige for disse to funktioner. Forvaltningsfunktionerne for EGF er blevet tildelt kontoret for beskæftigelse og iværksættelse, mens forvaltningsfunktionerne for ESF ligger hos det regionale kontor. De attesterende funktioner for begge fonde ligger hos enheden for menneskelige ressourcer og administration. Ministeriet har udarbejdet en vejledning, der indeholder en detaljeret beskrivelse af de procedurer, der skal følges.
            
            
               56.Med hensyn til revision er det ansvarlige organ den uafhængige interne revisionsenhed, der arbejder direkte under den faste departementschef i samme ministerium. Opgaverne i forbindelse med overvågning og revision indgår også i den række funktioner, der hører ind under såvel forvaltnings- som attesteringsmyndighederne.
            
            
               Tilsagn afgivet af den pågældende medlemsstat
            
            
               57.De finske myndigheder har givet alle nødvendige garantier med hensyn til følgende: 
            
            
               –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.
            
            
               –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.
            
            
               –Broadcom Communications Finland, som har fortsat sine aktiviteter efter afskedigelserne, har opfyldt sine lovmæssige forpligtelser i forbindelse med afskedigelserne og sørget for sine arbejdstagere i overensstemmelse hermed.
            
            
               –De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbeltfinansiering vil blive forhindret.
            
            
               –De foreslåede foranstaltninger supplerer de foranstaltninger, der finansieres af strukturfondene. 
            
            
               –Den økonomiske EGF-støtte overholder de proceduremæssige og materielle EU-bestemmelser om statsstøtte.
            
            
               VIRKNINGER FOR BUDGETTET
            
            
               Budgetforslag
            
            
               58.EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  9
               .
            
            
               59.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 365 000 EUR, hvilket svarer til 60 % af de samlede omkostninger ved de foreslåede foranstaltninger for at kunne yde økonomisk støtte til ansøgningen.
            
         
         
            
               60.Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  10
               .
            
            
               Tilhørende retsakter
            
            
               61.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 1 365 000 EUR.
            
            
               62.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF.
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen 
                  (ansøgning fra Finland - EGF/2015/001 FI/Broadcom)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  11
               , særlig artikel 15, stk. 4,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  12
               , særlig punkt 13,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af en ny global finansiel og økonomisk krise, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  13
               .
            
            
               (3)Den 30. januar 2015 indgav Finland ansøgning EGF/2015/001 FI/Broadcom om økonomisk EGF-støtte som følge af afskedigelser i Broadcom Communications Finland og hos to leverandører eller producenter i efterfølgende produktionsled i Finland. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i nævnte forordning.
            
            
               (4)Som følge af Finlands ansøgning bør EGF derfor mobiliseres til at yde en økonomisk støtte på 1 365 000 EUR.
            
            
               (5)Med henblik på at minimere den tid, det tager at mobilisere EGF-midlerne, bør denne afgørelse derfor anvendes fra vedtagelsesdatoen —
            
            
               VEDTAGET DENNE AFGØRELSE: 
            
            
               Artikel 1
            
         
         
            
               Inden for rammerne af Den Europæiske Unions almindelige budget for regnskabsåret 2015 stilles der et beløb til rådighed fra Den Europæiske Fond for Tilpasning til Globaliseringen på 1 365 000 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra [datoen for vedtagelsen]*. 
            
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
            
         
            
                  
                     (1)
                  EUT L 347 af 20.12.2013, s. 855.
               
               
                  
                     (2)
                  Jf. EGF-forordningens artikel 3.
               
               
                  
                     (3)
                  Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1).
               
               
                  
                     (4)
                  I overensstemmelse med artikel 7, stk. 4, i forordning (EU) nr. 1309/2013.
               
               
                  
                     (5)
                  Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).
               
               
                  
                     (6)
                  https://www.strategyanalytics.com/default.aspx?mod=pressreleaseviewer&a0=5482.
               
               
                  
                     (7)
                  LTE, som er en forkortelse for Long-Term Evolution (langsigtet udvikling), er en standard for trådløs kommunikation for højhastighedsdata til mobiltelefoner og dataterminaler.
               
               
                  
                     (8)
                  Afrundet.
               
               
                  
                     (9)
                  EUT L 347 af 20.12.2013, s. 884.
               
               
                  
                     (10)
                  EUT C 373 af 20.12.2013, s. 1.
               
               
                  
                     (11)
                  EUT L 347 af 20.12.2013, s. 855.
               
               
                  
                     (12)
                  EUT C 373 af 20.12.2013, s. 1.
               
               
                  
                     (13)
                  Rådets forordning (EU, Euratom) nr. 1311/2013 om fastlæggelse af den flerårige finansielle ramme for 2014-2020 (EUT L 347 af 20.12.2013, s. 884).